༈ ད་ནི་འཕགས་པ་གླང་པོ་ཆེའི་རྩལ་གྱི་མདོ་བཤད་པར་བྱ་སྟེ། དེ་ལ་གླེང་གཞིས་མདོར་
བསྟན་པ་ནི། འདི་སྐད་བདག་གིས་ཐོས་པའི་དུས་གཅིག་ན། བཅོམ་ལྡན་འདས་བྱ་རྒོད་ཕུང་
པོའི་རི་ལ་ཉན་ཐོས་དང་བྱང་ཆུབ་སེམས་དཔའི་འཁོར་དྲུག་ཁྲི་དང་ཐབས་གཅིག་ཏུ་བཞུགས་
སོ། །དེ་ནས་ཆོས་ཁྱད་པར་དུ་བཤད་པ་ལ། མདོར་བསྟན་པ་དང༌། རྒྱས་པར་བཤད་པ་དང་།
-115-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
དོན་བསྡུ་བ་རྣམས་ལས་མདོར་བསྟན་པ་ལ། རྒྱལ་བ་དང༌། ཤཱ་རིའི་བུ་མཉམ་པར་བཞག་
ཚུལ་ནི། དེ་ནས་ཚེ་དང་ལྡན་པ་ཞེས་པ་ལ་སོགས་པའོ། །དེ་ནས་རྒྱལ་བ་བཞེངས་ཏེ། ཤཱ་རིའི་
བུས་ཆོས་ཉིད་ཀྱི་བསྔགས་པ་བརྗོད་པ་ནི། དེ་ནས་བཅོམ་ལྡན་འདས་དགོངས་ཤིང་ཞེས་པ་
ལ་སོགས་པའོ། །དེ་ནས་རྒྱལ་བས་འཁོར་བསྡུས་པའི་ཚུལ་ནི། དེ་ནས་བཅོམ་ལྡན་འདས་
ཀྱིས་ཞེས་པ་ནས་ཁྱོད་ཀྱིས་བསྡུས་ཤིག་ཅེས་པ་ལ་སོགས་པའོ། །དེ་ནས་མདོ་འདི་ཉིད་འཆད་
པའི་ཞུས་ལན་གྱིས་སྐབས་དབྱེ་བ་ནི། དེ་ནས་བཅོམ་ལྡན་འདས་ཀྱིས་འཁོར་འདུས་པར་
མཁྱེན་ནས་ཞེས་པ་ལ་སོགས་པའོ། །ལན་གྱིས་རྒྱས་པར་བཤད་པ་ལ། དམ་བཅའ་བ་རྒྱས་
པར་བཤད་པ་ནི། དེ་ནས་བཅོམ་ལྡན་འདས་ཀྱིས་ཞེས་པ་ནས་དོན་ཆེན་ཞེས་པ་ལ་སོགས་
པའོ། །སྒྲུབ་བྱེད་རྒྱས་པར་བཤད་པ་ནི། བཅོམ་ལྡན་འདས་ལ་འཇམ་དཔལ་ཞེས་པ་ནས་ཇི་
ལྟར་བྱང་ཆུབ་སེམས་ད-·ེས་པ་ལ་སོགས་པའོ། །དེ་ལ་འཕྲོས་པའི་ཞུས་ལན་ནི་འཇམ་
དཔལ་གྱིས་གསོལ་པ། བཅོམ་ལྡན་འདས་བྱང་ཆུབ་སེམས་དཔའ་རྣམས་ཀྱི་ཐབས་མཁས་
པ་ཞེས་པ་ལ་སོགས་པའོ། །འགའ་ཞིག་གིས་ཆོས་དེ་ཁོང་དུ་མ་ཆུད་པར་སོང་བ་ཤར་རིའི་སྐོར་
བ་ནི། དེ་ནས་འཁོར་གྱི་ནང་ནས་ཞེས་པ་ལ་སོགས་པའོ། །ཆོས་ཟབ་མོ་ལ་ཐེ་ཚོམ་བསལ་བ་
ནི། དེ་ནས་བཅོམ་ལྡན་འདས་ལ་ཞེས་པ་ནས་ཐེ་ཚོམ་བསལ་བའི་སླད་དུ་ཞེས་པ་ལ་སོགས་
པའོ། །སྔར་མ་སྨོས་པ་རྣམས་གྲོལ་ནས་ཆོས་ཀྱི་རྟོགས་པ་ཕུལ་བ་ནི་དགེ་སློང་ལྷག་པའི་ང་
རྒྱལ་ཅན་ཞེས་པ་ལ་སོགས་པའོ། །དེ་ནས་མདོའི་དོན་བསྡུ་བ་ལ། ཆོས་ཀྱི་སྙིང་པོའི་དོན་བསྡུ་
བ་ལ། ཆོས་འདི་བཟུང་བའི་ཕན་ཡོན་བསྟན་པ་ནི། འཇམ་དཔལ་གང་ཆོས་ཀྱི་རྣམ་གྲངས་
འདི་ལ་མོས་པར་བྱེད་ཞེས་པ་ལ་སོགས་པའོ། །ཁྱད་པར་ནད་ཞི་བར་བྱེད་པའི་སྔགས་ཆོ་ག་
དང་བཅས་པ་ནི། དེ་ནས་བཅོམ་ལྡན་འདས་ལ་ཞེས་པ་ནས། སྨན་གྱི་ཤིང་ཐམས་ཅད་ཞེས་པ་
ལ་སོགས་པའོ། །ཆོས་འདི་བཏགས་ཤིང་རྫོགས་པའི་ཚུལ་ནི། །དེ་ནས་བཅོམ་ལྡན་འདས་
-116-

མདོ་ལ་འཇུག་པའི་སྒོ་ལས། མདོ་སྡེ་སོ་སོའི་འཁྲུལ་སྤོང་བཞུགས། ༡༩༽
ཀྱིས་ཞེས་པ་ནས་ཀུན་དགའ་བོ་ཁྱོད་ཀྱིས་ཟུངས་ཤིག་ཞེས་པ་ལ་སོགས་པའོ། །འཕགས་པ་
གླང་པོ་རྩལ་གྱི་མདོ་བཤད་པ་རྫོགས་སོ།། །།